I området rundt Skiphelle er det funnet tre nøstvetboplasser. I tillegg er det funnet en gravhaug fra vikingtiden, og et jernaldergravfelt. Nøstvetfunnene tyder på at det har vært folk i området i over 6000 år, og funnene ligger ca. 60 meter over havet, noe som ville vært nær den daværende strandkanten. Sør for Skiphellebukta finner man og en jernaldergravhaug som inneholder en mann begravet med blant annet jernsverd.